PATVIRTINTA

Akademinės tarybos

2016 m. lapkričio 22 d. nutarimu Nr. (2.2)-3-17

**KAUNO KOLEGIJOS BAIGIAMŲJŲ DARBŲ / PROJEKTŲ RENGIMO, GYNIMO, SAUGOJIMO IR KVALIFIKACINIŲ EGZAMINŲ ORGANIZAVIMO TVARKA**

1. **BENDROJI DALIS**
2. Kauno kolegijos baigiamųjų darbų/projektų rengimo, gynimo, saugojimo ir kvalifikacinių egzaminų organizavimo tvarka (toliau − Tvarka) nustato bendruosius reikalavimus profesinio bakalauro studijų baigiamųjų darbų/projektų rengimui, gynimui, saugojimui ir kvalifikacinių egzaminų organizavimui Kauno kolegijoje.
3. Vadovaudamiesi Tvarka ir atsižvelgdami į studijų programų rezultatus akademiniai padaliniai parengia metodines rekomendacijas baigiamųjų darbų/projektų rengimui, gynimui, saugojimui ir/ar kvalifikacinių egzaminų organizavimui. Metodinės rekomendacijos tvirtinamos akademinio padalinio (fakulteto, centro) vadovo įsakymu, suderinus su Studijų tarnyba.
4. Pagrindinės Tvarkoje naudojamos sąvokos:
   1. Baigiamasis darbas/projektas − tai studento savarankiškas mokslo/meno taikomojo pobūdžio darbas, rengiamas ir ginamas profesinio bakalauro studijų pabaigoje: profesinio bakalauro baigiamasis darbas/projektas,tarpdisciplininis profesinio bakalauro baigiamasis darbas/projektas (tai dviejų studentų bendras baigiamasis darbas/projektas, kuriame analizuojamos skirtingų studijų krypčių problemos), gretutinių studijų pabaigoje (gretutinių studijų baigiamasis darbas), pedagoginių studijų pabaigoje (pedagoginių studijų baigiamasis darbas) bei skirtas pasiektiems studijų rezultatams pademonstruoti.
      1. Profesinio bakalauro baigiamasis darbas/projektas − tai studento savarankiškas mokslo/meno taikomojo pobūdžio darbas, rengiamas ir ginamas studijų programos pabaigoje bei skirtas pasiektiems studijų programos rezultatams pademonstruoti.
      2. Gretutinių studijų baigiamasis darbas−tai studento savarankiškas gretutinės studijų krypties darbas/projektas, rengiamas ir ginamas gretutinių studijų pabaigoje bei skirtas pasiektiems gretutinių studijų rezultatams pademonstruoti.
      3. Pedagoginių studijų baigiamasis darbas−tai studento, studijuojančio pedagoginės studijų krypties studijų programą, savarankiškas pedagoginius studijų dalykus integruojantis darbas/projektas, rengiamas ir ginamas pedagoginių studijų pabaigoje bei skirtas pasiektiems pedagoginių studijų rezultatams pademonstruoti.
   2. Kvalifikacinis egzaminas – užduotis(-ys), skirta(-os) studentopasiektiems studijų rezultatams pademonstruoti.
5. Tvarka parengta vadovaujantis Laipsnį suteikiančių pirmosios pakopos ir vientisųjų studijų programų bendrųjų reikalavimų aprašu, patvirtintu Lietuvos Respublikos švietimo ir mokslo ministro 2010 m. balandžio 9 d. įsakymu Nr. V-501 (Žin., 2010, Nr. 44-2139), Kauno kolegijos Studijų tvarka, patvirtinta Akademinės tarybos 2014 m. rugsėjo 11 d. nutarimu Nr.(2.2)-3-16, Kauno kolegijos gretutinių studijų organizavimo tvarka, patvirtinta Akademinės tarybos 2015 m. vasario 25 d. nutarimu Nr. (2.2)-3-1, Jungtinių studijų organizavimo Kauno kolegijoje tvarka, patvirtinta Akademinės tarybos 2015 m. rugsėjo 22 d. nutarimu Nr. (2.2.)-3-13, Kauno kolegijos studentų baigiamųjų darbų talpinimo į institucinę talpyklą nuostatai, patvirtintais Kauno kolegijos direktoriaus 2011 m. birželio 22 d. įsakymu Nr. 1-751;ŠMM patvirtintais studijų krypčių aprašais.
6. **BAIGIAMŲJŲ DARBŲ/PROJEKTŲ IR KVALIFIKACINIŲ EGZAMINŲ FORMOS IR APIMTIS**
7. Koleginės studijos baigiamos studijų rezultatų pasiekimo lygio įvertinimu, kai ginamas baigiamasis darbas /projektas ir/ar laikomas kvalifikacinis egzaminus (jei tai nustatyta norminiuose teisės aktuose).
8. Profesinio bakalaurobaigiamajam darbui/projektui parengti ir ginti skiriama ne mažiau kaip 9 kreditai, jei studijų krypties apraše nenumatyta kitaip.
9. Jeigu baigus studijas suteikiamas dvigubas profesinio bakalauro laipsnis, joje turi būti numatyti pagrindinės ir gretutinės krypties (šakos) baigiamieji darbai/projektai ir/ar kvalifikaciniai egzaminai (jei tai nustatyta norminiuose teisės aktuose), jiems iš viso skiriant ne mažiau kaip 12 kreditų. Gretutinės krypties (šakos) baigiamajam darbui/projektui parengti ir ginti skiriama ne mažiau kaip 3 kreditai.
10. Pedagoginių studijų baigiamajam darbui/projektui parengti ir ginti skiriama ne mažiau kaip 3 kreditai.
11. Vykdant jungtinę studijų programą, baigiamojo darbo/projekto rengimo ir gynimo reikalavimai ir tvarka numatomi Kolegijos ir kitų partnerinių institucijų pasirašytoje jungtinės studijų programos vykdymo sutartyje.
12. Gali būti rengiami tarpdisciplininiai baigiamieji darbai.
13. Kvalifikacinis egzaminas gali būti laikomas raštu, žodžiu ir/arba demonstruojant tam tikrus praktinius įgūdžius.
14. **BAIGIAMŲJŲ DARBŲ/PROJEKTŲ RENGIMAS**
15. Baigiamųjų darbų/projektųtematikos/kryptysakademiniuose padaliniuose skelbiamos, likus ne mažiau nei vieneriems metams iki programos studijų pabaigos. Konkrečios datos nustatomos akademinių padalinių baigiamųjų darbų/projektų metodinėse rekomendacijose.
16. Baigiamųjų darbų/projektų preliminarias temas pagal paskelbtas tematikas gali siūlyti studentai, dėstytojai, socialiniai partneriai, užsakovai ir kt.
17. Užsakomojo baigiamojo darbo/projekto temą aptaria ir suderina katedros vedėjas, užsakovas ir studentas.
18. Preliminarių baigiamųjų darbų/projektų temų sąrašą sudaro katedros vedėjas. Temų sąrašas tvirtinamas katedros posėdyje. Skelbiant baigiamųjų darbų/projektų preliminarių temų sąrašą, nurodomi studentai, baigiamųjų darbų vadovai, mokslo laipsnis. Preliminarios baigiamųjų darbų/projektų temos akademiniuose padaliniuose skelbiamos viešai ne vėliau kaip 3mėnesiai iki studijų baigimo. Konkreti paskelbimo data nustatoma akademinio padalinio baigiamųjų darbų/projektųmetodinėse rekomendacijose.
19. Studentų baigiamųjų darbų/projektųtemų sąrašus, nurodant vadovus, tvirtina fakulteto dekanas/centro vadovas, katedrų vedėjų teikimu ne vėliau kaip prieš 2 mėnesius iki studijų baigimo. Fakultetodekano/centro vadovo patvirtintos baigiamojo darbo/projekto temos ir baigiamųjų darbų/projektų vadovai keičiami katedros vedėjo teikimutik esant svarbioms priežastims.
20. Profesinio bakalauro baigiamąjį darbą/projektą gali rengti ir 2 studentai, jeigu jo tema reikalauja skirtingų studijų krypčių žinių ir gebėjimų (tarpdisciplininis darbas/projektas) arba jeigu temos specifika reikalauja surinkti didesnį duomenų kiekį.
21. Studentas(-ai) baigiamąjį darbą/projektą pagal akademinio padalinio metodines rekomendacijas rengia savarankiškai, konsultuojant baigiamojo darbo/projekto vadovui.
22. Baigiamojo darbo/projekto vadovas konsultuoja studentą nustatytomis valandomis pagal baigiamojo darbo rengimo planą, teikia pasiūlymus darbo tobulinimui, siūlo konsultantus, jeigu jų reikia.
23. Jei baigiamąjį darbą/projektą rengia du studentai, darbo/projekto įvade nurodomas kiekvieno iš jų indėlis.
24. Rengdamas baigiamąjį darbą/projektą studentas privalo laikytis akademinio sąžiningumo, mokslo/meno taikomųjų tyrimų etikos reikalavimų, kurie apibrėžti Kauno kolegijos Akademinės etikos kodekse.
25. **BAIGIAMŲJŲ DARBŲ/PROJEKTŲ STRUKTŪRA IR ĮFORMINIMAS**
26. Rekomenduojamos baigiamojo darbo/projekto sudėtinės dalys yra šios:
    1. Titulinis lapas.Jame rašomi kolegijos, fakulteto/centro ir katedros pavadinimai; studento vardas ir pavardė; baigiamojo darbo/projekto antraštė, baigiamojo darbo/projekto rūšis ir valstybinis studijų programos kodas, baigiamojo darbo/projekto vadovo mokslinis laipsnis, vardas ir pavardė, baigiamojo darbo/projekto parašymo vieta ir metai (1 priedas).
    2. Baigiamojo darbo/projekto autoriaus (-ių) pasirašyta akademinio sąžiningumo deklaracija (2 priedas).
    3. Turinys. Jame iš eilės nurodomi baigiamojo darbo/projekto skyrių bei poskyrių pavadinimai ir puslapių, kuriais jie prasideda, numeriai. Pats turinys į sąrašą neįtraukiamas.
    4. Lentelių ir paveikslų sąrašas. Jame iš eilės nurodomi baigiamojo darbo/projekto lentelių ir paveikslų numeriai ir pavadinimai. Lentelių ir paveikslų sąrašas turinyje nenumeruojamas.
    5. Sąvokos. Pateikiamos pagrindinės baigiamajame darbe/projekte vartojamos sąvokos ir jų apibrėžimai.
    6. Santrauka. Ji rengiama lietuvių ir studento kolegijoje studijuota užsienio kalba. Santraukoje glaustai apibūdinamas baigiamojo darbo/projekto turinys, mokslinė/praktinė/meninė problema ir išvados. Ji rašoma atskirame puslapyje, prasideda nuo baigiamojo darbo/projekto pavadinimo. Santraukos apimtis – ne daugiau kaip 1 puslapis. Jeigu baigiamasis darbas/projektas parašytas anglų kalba, santrauka turi būti parengta anglų ir lietuvių kalbomis.
    7. Įvadas.Jame aprašomi pagrindiniai baigiamojo darbo/projekto parametrai (temos aktualumas, baigiamojo darbo/projekto problema, objektas, tikslas, uždaviniai, tyrimo duomenų rinkimo ir analizės metodai, pristatoma baigiamojo darbo struktūra (pagrindinės dalys, apimtis puslapiais, naudotos literatūros ir kitų informacijos šaltinių skaičius, lentelių ir paveikslų skaičius). Rekomenduojama įvado apimtis – 2-3 puslapiai.
    8. Dėstymas. Ją sudaro mokslinės ir profesinės literatūros apžvalgos, tyrimų metodikos ir tyrimų rezultatų pristatymo skyriai (baigiamojo darbo/projekto struktūrą, turinį ir apimtį detaliau reglamentuoja akademinių padalinių patvirtintos baigiamųjų darbų/projektų metodinės rekomendacijos).
    9. Išvados, rekomendacijos/pasiūlymai.
    10. Literatūros ir kitų informacijos šaltinių sąrašas. Abėcėlės tvarka išdėstoma tik darbe panaudotų (cituotų, perfrazuotų ar paminėtų) mokslo leidinių, kitokių publikacijų bibliografiniai aprašai pagal tarptautines APA taisykles. Rekomenduojama, kad ne mažiau kaip trečdalis literatūros šaltinių būtų užsienio autorių.Literatūros naujumas detalizuojamas akademinio padalinio baigiamųjų darbų/projektų metodinėse rekomendacijose.
    11. Priedai (jei jų yra). Prieduose gali būti pateikiama studento savarankiškai parengtair kita aktuali papildoma medžiaga. Priedai turi pavadinimus ir numeruojami. Tekstas su priedais siejamas nuorodomis.
27. Paskutiniame baigiamojo darbo/projekto viršelio puslapyje turi būti įklijuotas vokas su jame patalpinta elektronine laikmena. Elektroninėje laikmenoje turi būti įrašytas baigiamojo darbo/projekto tekstas ir priedai.
28. Baigiamojo darbo/projekto įforminimas:
    1. Baigiamasis darbas/projektas turi būti parašytas taisyklinga lietuvių kalba. Atskirais atvejais, t. y. vykdant studijas užsienio kalba, realizuojant jungtines studijų programas ar dėl kitos studijų programos specifikos, baigiamieji darbai/projektai gali būti rengiami užsienio kalba.
    2. Baigiamojo darbo/projekto puslapiai, išskyrus titulinį, numeruojami.
    3. Baigiamojo darbo/projekto dalys (skyriai, poskyriai) privalo turėti vientisą skaitmeninę numeraciją.
    4. Rekomenduojama baigiamojo darbo/projekto apimtis – nuo 40 iki 50 puslapių, neįskaitant priedų, jei akademinių padalinių baigiamųjų darbų/projektų metodinėse rekomendacijose nenurodoma kitaip. Jei baigiamąjį darbą rengia 2 studentai, baigiamojo darbo apimtis turi būti nuo 60 iki 80 puslapių, neįskaitant priedų.
    5. Gretutinių studijų baigiamojo darbo/projekto apimtis – nuo 30 iki 35 puslapių, neįskaitant priedų.
    6. Pedagoginių studijų baigiamojo darbo/projekto apimtis – nuo 15 iki 20 puslapių, neįskaitant priedų.
    7. Baigiamasis darbas/projektas turi būti spausdintas kompiuteriu. Braukymai ir taisymai neleistini.
29. Bendrieji reikalavimai tekstui:
    1. Spausdinama vienoje A4 formato (210 x 297 mm) balto popieriaus lapo pusėje. Paliekamos paraštės: viršutinė ir apatinė − po 2 cm, kairioji – 3 cm, dešinioji − 1cm.
    2. Kiekvienos pastraipos pirmoji eilutė atitraukiama nuo kairiosios paraštės 1,5 cm. Pastraipoms nustatoma abipusė lygiuotė − tekstas sulygiuojamas ir pagal dešiniąją, ir pagal kairiąją paraštes.
    3. Puslapiai žymimi arabiškais skaitmenimis lapo apatinės paraštės dešiniajame kampe, be taškų ir kablelių.
    4. Baigiamasis darbas/projektas spausdinamas 12 punktų *TimesNew Roman* šriftu. Skyrių pavadinimai rašomi paryškintomis didžiosiomis raidėmis, poskyrių pavadinimai − paryškintomis mažosiomis raidėmis, 12 punktų *Times New Roman* šriftu.
    5. Jeigu baigiamajame darbe/projekte pasitaiko specialiųjų simbolių ar rašmenų, kurių negalima įrašyti ar atspausdinti kompiuteriu, jie įrašomi ranka.
    6. Baigiamasis darbas/projektas spausdinamas 1,5 intervalo eilėtarpiu.
30. Baigiamasis darbas/projektas pateikiamas katedrai įrištaspagal akademinio padalinio baigiamųjų darbų/projektų metodines rekomendacijas.
31. Jei į baigiamojo darbo/projekto struktūrą įeina ir modelis/meno kūrinys/studento pasiekimų aplankas (angl. *portfolio*) ir kt., reikalavimai jam nustatomi akademinio padalinio baigiamųjų darbų/projektų metodinėse rekomendacijose.
32. **PASIRENGIMAS BAIGIAMŲJŲ DARBŲ/PROJEKTŲ GYNIMUI IR KVALIFIKACINIO EGZAMINO LAIKYMUI**
33. Baigiamųjų darbų/projektų viešajam gynimui fakulteto dekano/centro vadovo teikimu Direktoriaus įsakymu sudaroma kvalifikavimo komisija ir skiriamas jos pirmininkas.
34. Kvalifikavimo komisija skiriama vieneriems metams kiekvienos studijų programos diplomantų pasiektiems studijų rezultatams vertinti. Minimalus komisijos narių skaičius – 5, jei studijų krypties aprašas nenumato kitaip. Kvalifikavimo komisijos sandara turi atitikti studijų krypčių aprašų reikalavimus.
35. Kvalifikavimo komisijos nariai turi būti susipažinę su baigiamųjų darbų/projektų rengimo metodinėmis rekomendacijomis ir vertinimo kriterijais.
36. Jei studijų programoje numatytas kvalifikacinis egzaminas, jam vykdyti fakulteto dekano/centro vadovo teikimu Direktoriaus įsakymu sudaroma kvalifikavimo komisija ir skiriamas jos pirmininkas.
37. Kvalifikacinio egzamino kvalifikavimo komisijos sudėčiai taikomi tie patys reikalavimai, kaip ir baigiamojo darbo/projekto kvalifikavimo komisijai.
38. Kvalifikacinio egzamino metu vertinamos studento teorinės žinios ir praktiniai gebėjimai, reikalingi profesinei veiklai vykdyti.
39. Kvalifikacinio egzamino užduotys parengiamos atsižvelgiant į studijų programoje numatytus studijų rezultatus.
40. Kvalifikacinio egzamino užduotys parengiamos ne vėliau kaip 4 savaitės iki kvalifikacinio egzamino ir patvirtinamos katedros posėdyje.
41. Baigiamuosius darbus/projektus ginti ir kvalifikacinius egzaminus laikyti gali studentai, įvykdę visus studijų programoje numatytus reikalavimusiki baigiamojo darbo/projekto gynimo.
42. Ne vėliau kaip prieš 14 darbo dienų iki viešojo gynimo pradžios vyksta baigiamųjų darbų/projektų peržiūra. Peržiūra atliekamakatedroje/skyriuje. Joje dalyvauja studijų programos baigiamųjų darbų/projektų vadovai, studentai ir katedros vedėjas/skyriaus vadovas. Peržiūroje taip pat gali dalyvauti kalbų dėstytojai ir kiti suinteresuoti asmenys. Baigiamųjų darbų/projektų vadovai ir katedros vedėjas/skyriaus vadovas peržiūri baigiamuosius darbus/projektus ir pateikia rekomendacijas baigiamojo darbo/projekto tobulinimui ir tinkamumui ginti kvalifikavimo komisijoje.
43. Baigiamųjų darbų/projektų peržiūros tikslas − išklausius studento parengtą baigiamojo darbo/projekto pristatymą,įvertinti, ar įvykdyti visi privalomi reikalavimai baigiamojo darbo/projekto struktūrai, turiniui, apimčiai ir apiforminimui, ir rekomenduoti studentui, kokius trūkumus ištaisyti.
44. Jeigu katedros baigiamųjų darbų/projektų peržiūros rekomendacijose darbas vertinamas kaip neatitinkantis reikalavimų ir nerekomenduotinas viešajam gynimui, studentas gali kreiptis į katedros vedėją su prašymu leisti ginti baigiamąjį darbą/projektą, raštiškai išdėstydamas motyvus. Katedros vedėjas informuoja fakulteto dekaną/centro vadovąapie studento prašymą ir pateikia baigiamųjų darbų/projektų peržiūros rekomendacijas dėl baigiamojo darbo/projekto tinkamumo ginti.
45. Tinkamai parengto ir įrišto baigiamojo darbo/projekto ne mažiau kaip vieną egzempliorių kartu su kopija elektroninėje laikmenoje studentas pristato į katedrą ne vėliau kaip prieš 7 darbo dienas iki viešojo gynimo datos.
46. Studentų, ginsiančių baigiamąjį darbą/projektąir/arba laikysiančių kvalifikacinį egzaminąsąrašą tvirtina fakulteto dekanas/centro vadovas įsakymu ne vėliau kaip prieš 6 darbo dienas iki kvalifikavimo komisijos posėdžio datos.Studentų baigiamiesiems darbams/projektams skiriami recenzentai.
47. Jei baigiamajam darbui/projektui vadovauja dėstytojas, rekomenduojama recenzentu skirti profesionalą-praktiką, ir atvirkščiai.
48. Baigiamojo darbo/projekto vadovo atsiliepimas (3 priedas) pateikiamas studentui ir katedrai ne vėliau kaip prieš 2 darbo dienas iki viešojo gynimo datos. Baigiamojo darbo/projekto vadovas pateikia savo nuomonę apie darbą, bet nevertina jo pažymiu.
49. Baigiamieji darbai/projektai recenzentams pristatomi(gali būti persiųsti elektroniniu paštu) ne vėliau kaip prieš 5 darbo dienas iki kvalifikavimo komisijos posėdžio datos.
50. Recenzento įvertinimas (4 priedas) pristatomasį katedrą ne vėliau kaip prieš 2 darbo dienasiki kvalifikavimo komisijos posėdžio datos.
51. Baigiamojo darbo/projekto recenzento įvertinimas pateikiamas studentui ne vėliau kaip 1 darbo dieną iki kvalifikavimo komisijos posėdžio datos.
52. **BAIGIAMŲJŲ DARBŲ/PROJEKTŲ GYNIMAS**
53. Kvalifikacinių egzaminųvykdymoir baigiamųjų darbų/projektų gynimo datos skelbiamos ne vėliau kaip prieš 30 kalendorinių dienų iki viešojo gynimo pradžios.
54. Baigiamojo darbo/projekto gynimas vyksta Direktoriaus įsakymu paskirtos kvalifikavimo komisijos posėdyje.
55. Viešas studijų programos diplomantų kvalifikavimo komisijos posėdis vyksta lietuvių kalba. Tais atvejais, kai baigiamasis darbas/projektas parengtas anglų kalba arba posėdyje vartojama anglų kalba, gali būti verčiama į lietuvių kalbą.
56. Atskirais atvejais studento prašymu, katedros vedėjo teikimu ir dekano įsakymu baigiamasis darbas/projektas gali būti ginamas nuotoliniu būdu. Studentas su prašymu dėl baigiamojo darbo/projekto gynimo nuotoliniu būdu turi kreiptis į katedros vedėją. Katedros vedėjas, gavęs studento prašymą leisti ginti baigiamąjį darbą/projektą nuotoliniu būdu, aptaria atvejį su fakulteto dekanu. Gavęs fakulteto dekano sutikimą, katedros vedėjas informuoja studentą ir kvalifikavimo komisiją, jog darbas bus ginamas nuotoliniu būdu. Techninės įrangos tinkamumą ir internetinio ryšio patikimumą užtikrina fakulteto dekano/centro vadovo paskirtas atsakingas darbuotojas.
57. Kvalifikavimo komisijai pateikiami dokumentai:
    1. Direktoriaus įsakymas dėl kvalifikavimo komisijos sudarymo.
    2. Dekano įsakymas dėl leidimo ginti baigiamuosius darbus/projektus.
    3. Kvalifikavimo komisijos posėdžio darbotvarkė.
    4. Baigiamųjų darbų/projektų gynimo protokolų formos (5 priedas).
    5. Studentų baigiamieji darbai/projektai.
    6. Baigiamųjų darbų/projektų peržiūros komisijos protokolai.
    7. Baigiamųjų darbų/projektų recenzijos ir vadovų atsiliepimai.
    8. Baigiamųjų darbų/projektų vertinimo kriterijai, apibrėžti kiekvieno Kolegijos akademinio padalinio parengtose rekomendacijose baigiamųjų darbų/projektų rengimui ir vertinimui.
    9. Už dokumentų pristatymą kvalifikavimo komisijos posėdžiui atsakingas kvalifikavimo komisijos sekretorius.
58. Kvalifikavimo komisija vadovaujasi šioje tvarkoje detalizuotomis baigiamųjų darbų/projektų gynimo procedūromis.
59. Viešojo gynimo metu baigiamojo darbo/projekto autorius(-iai) trumpai pristato baigiamąjį darbą/projektą, nurodydamas tyrimo problemą, tikslą, uždavinius, apibūdina objektą, gautus rezultatus, atlikto tyrimo metodologiją, supažindina su išvadomis ir jas pagrindžia, gali pateikti rekomendacijas. Baigiamojo darbo/projekto pristatymui skiriama iki 10 min.
60. Po baigiamojo darbo/projekto pristatymo studentui klausimus gali pateikti kvalifikavimo komisijos nariai ir kiti viešajame gynime dalyvaujantieji asmenys. Po šios diskusijos studentas atsako į recenzento pateiktus klausimus.
61. Jei baigiamojo darbo/projekto recenzentas negali dalyvauti gynimo posėdyje, jo atsiliepimą perskaito komisijos sekretorius (-ė).
62. Kvalifikavimo komisijos posėdžiai protokoluojami. Kvalifikavimo komisijos sekretorius baigiamųjų darbų/projektų gynimo protokolus, recenzijas, vadovų atsiliepimus pristato Katedrai ne vėliau kaip per 2 darbo dienas po gynimo.
63. Studentui, neatvykusiam į baigiamojo darbo/projekto gynimą arba į kvalifikacinį egzaminą dėl pateisinamos priežasties, gali būti leidžiama ginti baigiamąjį darbą/projektą arba laikyti kvalifikacinį egzaminą kitame tos pačios programos kvalifikavimo komisijos posėdyje, kuris vyksta tais pačiais akademiniais metais.
64. **KVALIFIKACINIO EGZAMINO LAIKYMAS**
65. Kvalifikacinis egzaminas vykdomas profesinės veiklos įstaigose arba Kauno kolegijoje.
66. Kvalifikacinio egzamino trukmė negali būti ilgesnė nei 8 akademinės valandos per dieną. Laikas, skiriamas kvalifikacinio egzamino užduotims atlikti, priklauso nuo studijų programos rezultatų ir užduočių specifikos numatytiems studijų rezultatams pasiekti.
67. Prieš prasidedant egzaminui, studentas supažindinamas su kvalifikacinio egzamino vykdymo tvarka.
68. Kiekvienam studentui pateikiamos užduočių sąlygos ir užduočių atlikimo vertinimo kriterijai.
69. Kvalifikacinio egzamino užduočių lapai yra koduojami.
70. **BAIGIAMOJO DARBO/PROJEKTO VERTINIMAS**
71. Baigiamieji darbai/projektai vertinami pasibaigus viešajam baigiamųjų darbų/projektų gynimui uždarame kvalifikavimo komisijos posėdyje, kuris yra protokoluojamas (6 priedas). Uždarame posėdyje dalyvauja kvalifikavimo komisijos nariai. Balsavimo teisę turi tik kvalifikavimo komisijos nariai. Tuo atveju, kai darbo vadovas yra įtrauktas į kvalifikavimo komisijos sudėtį, jis praranda balso teisę vertinant baigiamąjį darbą/projektą, kuriam jis vadovavo.
72. Baigiamieji darbai/projektai vertinami kolegialiai pagal dešimties balų vertinimo skalę.
73. Baigiamąjį darbą kvalifikavimo komisijos nariai vertina pagal darbo atitikimą formaliems reikalavimams, lietuvių kalbos taisyklingumą, pademonstruotą studijų programos rezultatų pasiekimo lygį, darbo pristatymą, recenzento ir/ar vadovo atsiliepimą. Kvalifikavimo komisijos baigiamojo darbo/projekto įvertinimas yra lygus visų komisijos narių vertinimų aritmetiniam vidurkiui, suapvalintam iki sveiko skaičiaus. Galutinis baigiamojo darbo/projekto įvertinimas apima recenzento įvertinimą, kurio pažymio svertinis koeficientas yra ne mažesnis kaip 0,1 ir kvalifikavimo komisijos įvertinimą, kurio pažymio svertinis koeficientas yra ne didesnis kaip 0,9 (8 priedas). Iškilus ginčams dėl vertinimo, galutinį sprendimą priima komisijos pirmininkas.
74. Baigiamųjų darbų/projektų kvalifikavimo komisijos sprendimas yra tvirtinamas visų uždarame posėdyje dalyvavusių kvalifikavimo komisijos narių pasirašytu protokolu. Baigiamojo darbo/projekto įvertinimas fiksuojamas kvalifikavimo komisijos posėdžio protokole ir įrašomas į galutinių balų suvestinę, kuria vadovaujantis rengiamas aukštojo mokslo diplomo priedėlis.
75. Po uždaro posėdžio kvalifikavimo komisijos pirmininkas, apibendrinęs baigiamuosius darbus/projektus ir jų gynimo eigą, laikydamasis konfidencialumo principo, kiekvienam diplomantui pateikia baigiamojo darbo/projekto įvertinimo rezultatus.
76. Kvalifikavimo komisijos sprendimas yra galutinis, apeliacijos dėl baigiamųjų darbų/projektų vertinimo nenagrinėjamos. Jos gali būti teikiamos direktoriaus vardu dėl procedūrinių pažeidimų per 24 val. nuo baigiamojo darbo/projekto gynimo rezultatų paskelbimo.
77. Baigiamąjį darbą/projektą įvertinus nepatenkinamai, studentas, jį patobulinęs, gali ginti pakartotinai ne anksčiau kaip po pusės metų, tačiau nevėliau kaip po dviejų metų.
78. Baigiamųjų darbų/projektų gynimo protokolą pasirašo visi gynime dalyvavę kvalifikavimo komisijos nariai.
79. **KVALIFIKACINIO EGZAMINO VERTINIMAS**
80. Kvalifikavimo komisija vertina studento žinias pagal užduočių lape pateiktus atsakymus.
81. Kvalifikavimo komisija vertina studento praktinius gebėjimus, stebėdama visą užduoties atlikimo eigą.
82. Kiekvienas kvalifikavimo komisijos narys kvalifikacinio egzamino užduočių atlikimą vertina atskirai, atsižvelgdamas į vertinimo kriterijus.
83. Kvalifikacinio egzamino bendras vertinimas yra pateikiamas balais pagal dešimties balų vertinimo skalę.
84. Kvalifikavimo komisijos įvertinimas yra lygus visų komisijos narių vertinimų aritmetiniam vidurkiui, suapvalintam iki sveiko skaičiaus. Iškilus ginčams dėl vertinimo, galutinį sprendimą priima komisijos pirmininkas.
85. Kvalifikavimo komisijos sprendimas yra tvirtinamas visų uždarame posėdyje dalyvavusių komisijos narių pasirašytu protokolu (7 priedas). Kvalifikacinio egzamino protokolą pasirašo visi kvalifikaciniame egzamine dalyvavę kvalifikavimo komisijos nariai.
86. Kvalifikacinio egzamino įvertinimas fiksuojamas kvalifikavimo komisijos posėdžio protokole ir įrašomas į galutinių pažymių suvestinę, kuria vadovaujantis rengiamas aukštojo mokslo diplomo priedėlis.
87. Po uždaro posėdžio kvalifikavimo komisijos pirmininkas, apibendrinęs kvalifikacinio egzamino eigą, kiekvienam diplomantui pateikia įvertinimo rezultatus.
88. Dėl kvalifikacinio egzamino vertinimo apeliacijos nenagrinėjamos. Studentas gali teikti apeliaciją dėl kvalifikacinio egzamino vykdymo procedūrinių pažeidimų. Apeliacija teikiama kolegijos direktoriaus vardu per 24 val. nuo rezultatų paskelbimo.
89. Gavęs neigiamą kvalifikacinio egzamino įvertinimą, studentas gali laikyti kvalifikacinį egzaminą pakartotinai ne anksčiau kaip po pusės metų, jei susidaro tos pačios programos ginančiųjų grupė, tačiau ne vėliau kaip po dviejų metų.
90. **BAIGIAMŲJŲ DARBŲ/PROJEKTŲ SAUGOJIMAS**
91. Apgintas baigiamasis darbas/projektas saugomas katedroje. pagal galiojančią dokumentų archyvavimo tvarką
92. Diplomantų apgintų baigiamųjų darbų/projektų elektroninės versijos kaupiamos ir saugomos Kauno kolegijos institucinėje talpykloje kolegijos nustatyta tvarka[[1]](#footnote-1).
93. Diplomantui priklauso autoriaus neturtinės ir turtinės teisės į jo sukurtą baigiamąjį darbą/projektą, išskyrus tuos atvejus, kai turtinės teisės į diplomanto sukurtas kompiuterių programas, duomenų bazes, studijų darbus ir kitus kūrinius visam laikui pereina Kolegijai, jei jos sukurtos pasinaudojus Kolegijos sukaupta patirtimi, intelektine nuosavybe ar finansine parama.
94. Kvalifikacinio egzamino dokumentai laikomi katedrose pagal galiojančią dokumentų archyvavimo tvarką.
95. **BAIGIAMOSIOS NUOSTATOS**
96. Tvarka įsigalioja kitą dieną po jos oficialaus paskelbimo.
97. Ši tvarka tvirtinama ir gali būti keičiama Akademinės tarybos nutarimu.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. KK studentų baigiamųjų darbų talpinimo į institucinę talpyklą nuostatai patvirtinti direktoriaus 2011 m. birželio 22 d. įsakymu Nr. 1-751 [↑](#footnote-ref-1)